Indoktrinacija
Indoktrinacija – sąmoninga ir sisteminga įtaka individui, socialinei grupei ar visuomenei siekiant įdiegti norimą (dažniausiai politinę) pažiūrą, ideologiją, išsaugoti esamą politinę ir visuomeninę būklę. Tiksli riba tarp švietimo ir indoktrinacijos yra ginčijama. Iš pradžių terminas „indoktrinacija“ buvo siejamas su švietimu, tačiau po Pirmojo pasaulinio karo įgavo menkinančią reikšmę, susijusią su smegenų plovimu ar propaganda. Esminis išskiriamas indoktrinacijos ir švietimo skirtumas yra tas, kad iš indoktrinuoto asmens tikimasi neabejoti ar kritiškai nenagrinėti išmoktos doktrinos. Indoktrinacijai pasitelkiama propaganda, šališka informacija žiniasklaidoje, švietimo sistemoje, ribojamos priešingos nuomonės. Indoktrinacija dažniausiai būdinga totalitariniams režimams, siekiantiems išlaikyti ir stiprinti savo valdžią.